Lav et referat af nedenstående tekst:

Tekst:
Made In Denmark 2015 gav både arbejdspladser og millioner af kroner til Vesthimmerlands Kommune. Det viser en ny undersøgelse foretaget af VisitDenmark og University College Nordjylland. Den store golfturnering kommer til Gatten igen i 2016, men herefter udløber aftalen med Lars Larsen, og derfor kan tredje gang ende med at blive sidste gang for topgolf på Himmerland Golf & Spa Resort. Borgmester i Vesthimmerlands Kommune, Knud Kristensen, tror dog på, at en ny aftale kan falde på plads med Lars Larsen. - Jeg tror på, at succesen de seneste to år gør, at Lars Larsen kan stå på mål for at sige, vi tager tre år mere, siger Knud Kristensen til TV2 Nord. - Baneanlægget og det hele er tilrettet, så det bliver lettere og lettere at afvikle hver eneste år. Infrastrukturen er på plads, så jeg tror på, vi kan få tre år mere med Made In Denmark. Det håber jeg meget på, siger han. Ifølge den netop offentliggjorte undersøgelse skabte Made In Denmark 2015 83 årsværk og 62,5 millioner kroner i turismeindtægter.

Referat:
Knud Kristensen håber ikke, at 2016 bliver sidste år for Made In Denmark i Gatten.